钦定古今图书集成/理学汇编/学行典/第189卷 > 黄遵
## 钦定古今图书集成/理学汇编/学行典/第189卷 > 黄遵

按《武昌府志》：“黄遵，兴国人。性至孝，精绘事，其写真尤
神似。凡所得画资，辄易甘旨奉母。忽感疾死，心尚煖，
三日复苏。扶坐良久，云始至一公府，垂帘静肃，吏呼
名召入，遵自陈无罪。吏曰：‘尔寿尽矣’。遵惊泣拜曰：‘母
老更无兄弟，乞赐终养’。吏有难色，拜泣不已。忽帘内
紫衣人索籍视之曰：‘汝母尚有十载馀，矜尔至孝，可归终养’。”因取笔注籍发遣。及母以寿终，葬毕服除，遵
遍辞亲识，痛饮数旬卒。